சில வருடங்களாகிவிட்டன. சென்னையில் உள்ள நாரத கானசபாவில் ஒரு ஹிந்துஸ்தானி இசைக் கச்சேரி நடந்துகொண்டிருந்தது. இளந்தலைமுறைப் பாடகரான சஞ்சீவ் அபயங்கர் பாடிக்கொண்டிருந்தார். கச்சேரி நன்றாக இருந்தது. பெரிய உணர் வெழுச்சிகள் அடைவது குறைவாக நேர்ந்தாலும் தேர்ந்த குரலில் முற்றிலும் சுருதி சுத்தமாகப் பாடக்கூடியவர் சஞ்சீவ். தடைகளில்லாமல் பிரவாகித்து ஓடும் ஒரு ஆற்றினைப் போன்றது அவரது பாடும் முறை.